Source: http://24secunde.ro/povestea-dragan-zekovi/
Timestamp: 2018-07-16 10:57:28+00:00

Document:
Povestea lui Dragan Zeković - 24secunde.ro
In OpiniiTags asesoft, csm steaua, dragan zekovic, ionut georgescu, poveste 17/10/2017 Adrian Micinic
De-a lungul carierei, Dragan a jucat pentru OKK Belgrad, Vojvodina Novi Sad, Atlas, Beovuk și FMP. El s-a transferat la CSU Asesoft Ploiești în vara anului 2013, fiind prima sa aventură în afara spațiului ex-iugoslav.
Zekovic a disputat 11 partide în Liga Națională și 10 în EuroCup pentru formația prahoveană. El a fost diagnosticat cu cancer testicular în luna decembrie a anului 2013. A fost momentul în care acesta a fost nevoit să renunțe la activitatea de jucător profesionist.
La distanță de aproximativ doi ani și jumătate, perioadă în care a făcut tratament și recuperare, Zekovic a primit acceptul să-și reia activitatea de jucător. Înalt de 2.10 metri, posesor al unei aruncări de pe semicerc devastatoare, Dragan a fost legitimat de Karpos Sokoli, formație angrenată în Liga Adriatică și campionatul Macedoniei.
În sezonul 2016/17, Zekovic a fost coleg cu Dragan Labovic, un alt fost jucător al Asesoftului. De notat că Dragan Zekovic a fost mai norocos decât alți doi reprezentanți ai baschetului ex-iugoslav care au evoluat la CSU Ploiești. Este vorba despre jucătorul Nikola Ilic și antrenorul Vladimir Arnautovic, ambii răpuși de cancer.
La distanță de un an după ce și-a reluat activitatea de jucător, Zekovic a făcut un pas important și în plan personal. În luna iunie a acestui an, Dragan s-a căsătorit cu Anja Šaranović, fostă participntă la Miss Serbia, Miss International și Miss Universe.
Zekovic a revenit în România în această vară, când a fost legitimat de CSM Steaua București. El a fost cel mai bun jucător al militarilor în ultimul meci, pierdut la Sibiu. Ex-iugoslavul a avut 21 puncte (5×3), 4 recuperări și 2 pase decisive pentru 20 la eficiență în eșecul, scor 77-88, din Sala Transilvania.
Pe ruta Asesoft – CSM Steaua
Dragan Zekovic se înscrie într-o lungă listă de jucători care, mai devreme sau mai târziu, au făcut trecerea de la Asesoft la Steaua. Vorbim aici despre Gerald Lee, Chris Cooper, Levente Szijato, Mihai Paul, Marius Runkauskas, Vlad Negoițescu, respectiv antrenorul Sașa Ocokoljic și preparatorul fizic Ronald Anzur.
Mare parte a celor enumerați au ajuns la CSM Steaua București după venirea la acest club a lui Ionuț Georgescu. Totodată, o parte importantă a departamentului media din cadrul clubului militar a activat în trecut sub comanda lui Georgescu la Asesoft.
Ca fapt divers,Virgil Stănescu, președintele CSM Steaua București, a câștigat singurul său titlu de campion al României jucând pentru CSU Asesoft Ploiești. Stănescu a demarat proiectul aflat în derulare la ora actuală în parteneriatul dintre CSM București și CSA Steaua încă de pe vremea când juca pentru formația prahoveană, în anul 2012.
Brandon Taylor s-a accidentat în victoria CSM Stea...
Dragan Zekovic învinge boala și revine în activita...
Lee și Mohammed au atacat Oradea în permanență pe ...

References: csm 
 CSM 
 CSM 
 CSM 
 CSM 
 CSM 
 CSM